Toholammin kirkko

Toholammin kirkko on Toholammin seurakunnan kirkko Oulun hiippakunnassa. Nykyinen kirkko on Toholammin kolmas. Aiemmat kirkot sijaitsivat Kirkkojärven rannalla. Nykyinen kirkko rakennettiin uuteen paikkaan noin kolme kilometriä Lestijokea ylävirtaan Kettukankaalle. Lääninarkkitehti Carl Axel Setterbergin suunnittelema puukirkko on valmistunut 1861. Tyyliltään Toholammin päätytornillinen pitkäkirkko on uusgoottilainen. Alttaritaulun Ehtoollisen asettaminen on maalannut taidemaalari Johan Backman vuonna 1761. Taulu on alun perin maalattu nykyistä kirkkoa edeltävään kirkkoon. Lähteet Aiheesta muualla Toholammin kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.